|  |
| --- |
| Številka: 007-6/2024/58 |
| Ljubljana, 15. 5. 2024 |
| EVA 2024-2330-0001 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o spremembah in dopolnitvi Uredbe o izvajanju ukrepa odpravljanje zaraščanja na kmetijskih zemljišči – predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14, 55/17 in 163/22) je Vlada Republike Slovenije na …..…… seji dne ………... sprejela naslednji SKLEP:Vlada Republike Slovenije je izdala Uredbo o spremembah in dopolnitvi Uredbe o izvajanju ukrepa odpravljanje zaraščanja na kmetijskih zemljiščih in jo objavi v Uradnem listu Republike Slovenije.Barbara Kolenko Helblgeneralna sekretarkaSklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:*** Maša Žagar, generalna direktorica Direktorata za kmetijstvo;
* Leon Ravnikar, vodja Sektorja za urejanje kmetijskega prostora in zemljiške operacije.
 |
|  |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva:Vlada Republike Slovenije je sprejela Uredbo o izvajanju ukrepa odpravljanje zaraščanja na kmetijskih zemljiščih (Uradni list RS, št. [111/23](http://www.uradni-list.si/1/objava.jsp?sop=2017-01-0096); v nadaljnjem besedilu: uredba).Ministrstvo za kmetijstvo, gozdarstvo in prehrano (v nadaljevanju: ministrstvo) je 15. 12. 2023 objavilo prvi javni razpis na podlagi uredbe, s katerim je razpisalo 500.000 evrov nepovratnih sredstev za odpravljanje zaraščanja na kmetijskih zemljiščih. Javni razpis se je zaprl 23. 1. 2024. Uredba se spreminja predvsem zaradi na novo objavljene uredbe EU, ki ureja splošno pomoč *de minimis*. Spreminjajo oziroma dopolnjujejo se sklici na novo uredbo EU, katere polni uradni naslov in podatek o objavi v uradnem listu se glasi: Uredba Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 2023/2831 z dne 15. 12. 2023; v nadaljnjem besedilu: Uredba 2023/2831/EU). Poleg uskladitve Uredbo 2023/2831/EU se dopolnjuje še 2. člen uredbe, ki ureja pomen izrazov, pri čemer se v prvi točki prvega odstavka dopolni, da gre pri šifri 1410 iz evidence dejanske rabe kmetijskih in gozdnih zemljišč za zemljišče v zaraščanju, ki je kmetijsko. V točki b) se dodatno opredeli, da kmetijsko zemljišče v zaraščanju, ki se nahaja na območju pogorišča požara na Krasu iz leta 2022, v gozdnogospodarskih načrtih ni določeno kot gozd. V drugem odstavku 2. člena se po spremembi pravilnika, ki ureja register kmetijskih gospodarstev, povzame definicijo mejice, ki je bila predhodno opredeljena s pravilnikom, ki ureja register kmetijskih gospodarstev. S spremembo 7. člena se obveznosti po izplačilu podpore opredelijo na površino, ki je predmet ukrepa, namesto na upravičenca, kot je bilo to opredeljeno do zdaj. V 14. členu se črta drugi odstavek o spremembi upravičenca. Spremeni se Priloga 1, ki je sestavni del uredbe.Po objavi Uredbe o spremembah in dopolnitvi Uredbe o izvajanju ukrepa odpravljanje zaraščanja na kmetijskih zemljiščih v Uradnem listu Republike Slovenija ministrstvo načrtuje objavo naslednjega javnega razpisa.Sredstva za izvedbo ukrepa so zagotovljena v proračunu Republike Slovenije na proračunski postavki 995310 – Odškodnine zaradi spremembe namembnosti kmetijskega zemljišča. |
| (Izpolnite samo, če ima gradivo več kakor pet strani.) |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA** |
| b) | usklajenost slovenskega pravnega reda s pravnim redom Evropske unije | **DA** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **NE** |
| d) | okolje, vključno s prostorskimi in varstvenimi vidiki | **NE** |
| e) | socialno področje | **NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | / |  |  |  |
| Predvideno povečanje (+) ali zmanjšanje (**–**) prihodkov občinskih proračunov  | / |  |  |  |
| Predvideno povečanje (+) ali zmanjšanje (**–**) odhodkov državnega proračuna  | / |  |  |  |
| Predvideno povečanje (+) ali zmanjšanje (**–**) odhodkov občinskih proračunov | / |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | / |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za kmetijstvo, prehrano in gozdarstvo | 2330-21-5106 Ukrepi kmetijske politike proti zaraščanju | 995310**Odškodnine zaradi spremembe namembnosti kmetijskega zemljišča** | 450.000,00 | 450.000,00 |
|  |  |  |  |  |
| SKUPAJ | **450.000,00** | 450.000,00 |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Proračunska postavka 995310 - Odškodnine zaradi spremembe namembnosti kmetijskega zemljišča je namenska postavka. Sredstva se na to postavko zbirajo na podlagi določb zakona o kmetijskih zemljiščih. Vsakdo, ki vloži vlogo za izdajo dovoljenja za gradnjo objekta na kmetijskem zemljišču, mora plačati odškodnino zaradi spremembe namembnosti kmetijskega zemljišča. Plačilo odškodnine zaradi spremembe namembnosti je eden od pogojev za izdajo dovoljenja za gradnjo v skladu z zakonom, ki ureja gradnjo objektov. Sredstva, zbrana iz naslova odškodnin zaradi spremembe namembnosti, se namenijo za financiranje priprave in izvedbe ukrepov kmetijske zemljiške politike, med katere sodi tudi odprava zaraščanja kmetijskih zemljišč.Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | **NE** |
| Gradivo (predpis) je bilo poslano v mnenje:* Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| (Če je odgovor NE, navedite, zakaj ni bilo objavljeno.) |
| Če je odgovor DA, navedite:Osnutek uredbe je bil posredovan v javno razpravo. Datum objave na e-Demokraciji: 20. 2. 2024. V fazi javne razprave ni bilo podanih pripomb.  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA** |
| **11. Gradivo je uvrščeno v delovni program vlade:** | **DA** |
|  Mateja Čalušić ministrica |

Na podlagi prvega odstavka 1.b člena Zakona o kmetijskih zemljiščih (Uradni list RS, št. 71/11 – uradno prečiščeno besedilo, 58/12, 27/16, 27/17 – ZKme-1D, 79/17, 44/22 in 78/23 – ZUNPEOVE) Vlada Republike Slovenije izdaja

**Uredbo o spremembah in dopolnitvi Uredbe o izvajanju ukrepa odpravljanje zaraščanja na kmetijskih zemljiščih**

**1. člen**

V Uredbi o izvajanju ukrepa odpravljanje zaraščanja na kmetijskih zemljiščih (Uradni list RS, št. 111/23) se v 2. členu v prvem odstavku v 1. točki pod a) besedilo »1410 – zemljišče v zaraščanju« nadomesti z besedilom »1410 – kmetijsko zemljišče v zaraščanju«.

V pod b) se besedilo »1410 – zemljišče v zaraščanju« nadomesti z besedilom »1410 – kmetijsko zemljišče v zaraščanju« ter za besedo »grmičevje« doda besedilo »ter v gozdnogospodarskih načrtih ni določeno kot gozd«.

V drugem odstavku se 1. točka spremeni tako, da se glasi:

»1. mejice (mejica je vsaj deset metrov dolga in pri krošnji največ 20 metrov široka strnjena in samostojna ter neprekinjena linija, pretežno porasla z lesno vegetacijo in se ne uporablja za proizvodne namene. Mejica je lahko v sestavi grmičevja, z ali brez dreves, s suhim zidom, posamezni deli pa so lahko tudi brez lesne vegetacije in porasli z zelmi);«.

**2. člen**

7. člen se spremeni tako, da se glasi:

»**7. člen**

**(obveznosti po izplačilu podpore)**

Na kmetijskih zemljiščih je po izplačilu podpore iz te uredbe treba izvajati kmetijsko dejavnost v skladu z zakonom, ki ureja kmetijstvo, in s kmetijskimi zemljišči ravnati v skladu z zakonom, ki ureja kmetijska zemljišča.«.

**3. člen**

V 9. členu se tretji odstavek spremeni tako, da se glasi:

»(3) Če je upravičenec dejaven v primarni kmetijski proizvodnji in tudi v enem ali več sektorjih oziroma ima druge dejavnosti, ki spadajo na področje uporabe Uredbe Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 2023/2831 z dne 15. 12. 2023; v nadaljnjem besedilu: Uredba 2023/2831/EU), se lahko pomoč *de minimis*, dodeljena primarni kmetijski proizvodnji v skladu z Uredbo 1408/2013/EU, združuje s pomočjo *de minimis*, dodeljeno sektorjem oziroma dejavnostim, ki spadajo na področje uporabe Uredbe 2023/2831/EU, do zgornje meje pomoči *de minimis* iz drugega odstavka 3. člena Uredbe 2023/2831/EU, če upravičenec z ločitvijo dejavnosti ali stroškov zagotovi, da primarna kmetijska proizvodnja ne prejema pomoči *de minimis*, dodeljene v skladu z Uredbo 2023/2831/EU.«.

Šesti odstavek se spremeni tako, da se glasi:

»(6) Pomoč *de minimis* po tej uredbi se lahko združuje z drugo pomočjo *de minimis*, dodeljeno za dejavnosti, ki spadajo na področje uporabe Uredbe 2023/2831/EU ali Uredbe 717/2014/EU, do zgornje meje, določene v Uredbi 2023/2831/EU ali Uredbi 717/2014/EU, če upravičenec z ločitvijo dejavnosti ali stroškov zagotovi, da primarna kmetijska proizvodnja ne prejema pomoči *de minimis*, dodeljene v skladu z Uredbo 2023/2831/EU ali Uredbo 717/2014/EU.«.

**4. člen**

V 14. členu se v prvem odstavku, ki postane besedilo člena, črta oznaka »(1)«.

Drugi odstavek se črta.

**5. člen**

Priloga 1 se nadomesti z novo Prilogo 1, ki je kot Priloga sestavni del te uredbe.

**PREHODNA IN KONČNA DOLOČBA**

**6. člen**

**(končanje postopkov)**

Postopki, začeti na podlagi Uredbe o izvajanju ukrepa odpravljanje zaraščanja na kmetijskih zemljiščih (Uradni list RS, št. 111/23), se končajo v skladu z Uredbo o izvajanju ukrepa odpravljanje zaraščanja na kmetijskih zemljiščih (Uradni list RS, št. 111/23).

**7. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-6/2024**007 007-350/201**

Ljubljana, dne 00. 00. 2024

EVA 2024-2330-0001

Vlada Republike Slovenije

dr. Robert Golob

predsednik

PRILOGA:

»PRILOGA 1

**Izjava vlagatelja glede enotnega podjetja in namenske porabe sredstev za dodelitev pomoči *de minimis* v okviru sheme pomoči – odpravljanje zaraščanja na kmetijskih zemljiščih**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izjavljam,

(ime in priimek vlagatelja oziroma pooblaščene osebe za zastopanje)

da \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek ter naslov ali firma in sedež vlagatelja)

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| KMG-MID: |  |  |  |  |  |  |  |  |  |  | Matična številka: |  |  |  |  |  |  |  |  |  |  |

|  |  |  |
| --- | --- | --- |
| **JE** | **NI** | enotno podjetje v skladu z drugim odstavkom 2. člena Uredbe 1408/2013/EU[[1]](#footnote-1)  |

Kot enotno podjetje smo v razmerju z naslednjimi fizičnimi in pravnimi osebami, ki opravljajo gospodarsko dejavnost *(obvezno izpolnite, če ste obkrožili JE):*

|  |  |  |
| --- | --- | --- |
| Ime in priimek ter naslov ali firma in sedež | KMG-MID | Matična številka |
|  |  |  |
|  |  |  |
|  |  |  |

|  |  |  |
| --- | --- | --- |
| **DA** | **NE** | Poleg dejavnosti primarne kmetijske proizvodnje vlagatelj opravlja še druge dejavnosti\*: |
|  |

|  |
| --- |
|  |

 | predelava in trženje kmetijskih proizvodov,  |
|

|  |
| --- |
|  |

 | primarna proizvodnja ribiških proizvodov in proizvodov iz akvakulture, |
|

|  |
| --- |
|  |

 | druge gospodarske dejavnosti, ki spadajo na področje uporabe Uredbe 2023/2831/EU [[2]](#footnote-2). |

\*Označite z **X** v okencu pred dejavnostjo, ki jo vlagatelj opravlja.

*Če ste v prejšnji rubriki obkrožili DA, obvezno izpolnite:*

|  |  |  |
| --- | --- | --- |
| **DA** | **NE** | Vlagatelj ima vzpostavljen sistem ločenega spremljanja dejavnosti ali stroškov za vse dejavnosti na kmetijskem gospodarstvu oziroma enotnemu podjetju. |

Pod kazensko in materialno odgovornostjo izjavljam, da so zgoraj navedeni podatki točni in resnični.

Datum: \_\_\_\_\_\_\_\_\_\_\_\_\_\_\_\_\_\_\_

 Podpis vlagatelja oziroma

 pooblaščene osebe za zastopanje:

 \_\_\_\_\_\_\_\_\_\_\_\_\_\_\_\_\_\_\_«.

**O b r a z l o ž i t e v**

Vlada RS je sprejela Uredbo o izvajanju ukrepa odpravljanje zaraščanja na kmetijskih zemljiščih (Uradni list RS, št. [111/23](http://www.uradni-list.si/1/objava.jsp?sop=2017-01-0096); v nadaljnjem besedilu: uredba).

Ministrstvo za kmetijstvo, gozdarstvo in prehrano (v nadaljevanju: ministrstvo) je 15. 12. 2023 objavilo prvi javni razpis po uredbi, s katerim je razpisalo 500.000 evrov nepovratnih sredstev za odpravljanje zaraščanja na kmetijskih zemljiščih. Javni razpis se je zaprl 23. 1. 2024. Po objavi Uredbe o spremembah in dopolnitvah Uredbe o izvajanju ukrepa odpravljanje zaraščanja na kmetijskih zemljiščih v Uradnem listu Republike Slovenija ministrstvo načrtuje objavo naslednjega javnega razpisa.

Uredba se spreminja v 1. točki 2. člena, ki opredeljuje pojem »kmetijsko zemljišče v zaraščanju«, pri čemer gre za uskladitev poimenovanja podrobnejše vrste dejanske rabe šifre 1410 v skladu s pravilnikom, ki ureja evidenco dejanske rabe kmetijskih in gozdnih zemljišč. V točki b) se dodatno opredeli, da kmetijsko zemljišče v zaraščanju na območju pogorišča požara na Krasu iz leta 2022 v gozdnogospodarskih načrtih ni določeno kot gozd.

V drugem odstavku 2. člena se po uveljavljeni spremembi pravilnika, ki ureja register kmetijskih gospodarstev, povzame definicijo mejice. Sprememba pravilnika je definicijo mejic uredila z drsečim sklicem na uredbo, zato je treba to definicijo podrobneje opredeliti v uredbi. Pomen izraza mejice je tako enak tistemu iz predhodno spremenjenega pravilnika, ki ureja register kmetijskih gospodarstev. Slednji je urejal definicijo v svojem 28. členu (GERK z vrsto rabe – 1411 površina za ukrep odprava zaraščanja), ko je bila mejica vsaj deset metrov dolga in pri krošnji največ 20 metrov široka strnjena in samostojna ter neprekinjena linija, pretežno porasla z lesno vegetacijo in se ni uporabljala za proizvodne namene. Mejica je bila lahko v sestavi grmičevja, z ali brez dreves, s suhim zidom, posamezni deli pa so lahko tudi brez lesne vegetacije in porasli z zelmi. Enaka definicija za mejice je sicer tudi v 5. členu Pravilnika o evidenci krajinskih značilnosti za pogojenost in ukrepe kmetijske politike (Uradni list RS, št. 39/23 in 24/24).

S spremembo 7. člena se obveznosti po izplačilu podpore opredeli na površino, ki je predmet ukrepa, namesto na upravičenca, kot je bilo to opredeljeno do zdaj. Ne glede na to, kdo je bil ob izplačilu podpore upravičenec, mora po izplačilu podpore tisti, ki je lastnik, zakupnik ali drug uporabnik kmetijskega zemljišča ravnati s kmetijskim zemljiščem v skladu s 7. členom Zakona o kmetijskih zemljiščih (Uradni list RS, št. 71/11 – uradno prečiščeno besedilo, 58/12, 27/16, 27/17 – ZKme-1D, 79/17, 44/22 in 78/23 – ZUNPEOVE).

Zaradi na novo objavljene evropske uredbe, ki ureja splošno pomoč *de minimis*, se spreminjata tretji in šesti odstavek 9. člena. Spremenijo se sklici na novo uredbo, katere polni uradni naslov in podatek o objavi v uradnem listu se glasi: Uredba Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 2023/2831 z dne 15. 12. 2023), skrajšano kot 2023/2831/EU.

V 14. členu se drugi odstavek črta, ker se upravičenec iz odločbe o pravici do sredstev lahko spremeni le v primeru, kadar gre v skladu z zakonom, ki ureja kmetijstvo, za prenos kmetijskega gospodarstva na novega nosilca. Sprememba upravičenca ne pomeni spremembe obveznosti.

Sredstva za izvedbo ukrepa so zagotovljena v proračunu Republike Slovenije na proračunski postavki 995310 – Odškodnine zaradi spremembe namembnosti kmetijskega zemljišča.

1. Enotno podjetje v skladu z drugim odstavkom 2. člena Uredbe 1408/2013/EU pomeni vsa »podjetja, ki so med seboj najmanj v enem od naslednjih razmerij:

	1. podjetje ima večino glasovalnih pravic delničarjev ali družbenikov drugega podjetja;
	2. podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;
	3. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;
	4. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.Podjetja, ki so v katerem koli razmerju iz točk (a) do (d) prvega pododstavka preko enega ali več drugih podjetij, prav tako veljajo za enotno podjetje.«. [↑](#footnote-ref-1)
2. Druge gospodarske dejavnosti, ki spadajo na področje uporabe Uredbe 2023/2831/EU, so na primer: turizem na kmetiji, gozdarstvo, predelava lesa, obrt, transport. [↑](#footnote-ref-2)